cyanic-selkie/wikianc huggingface dataset:
Chaild
Jugend a Studium
Den Adriano Lopes da Silva huet italieenesch a portugisesch Wuerzelen. Hien huet am Alter vu sechs Joer ugefaange Piano ze spillen. Nom Secondairesofschloss am Joer 2017 war hien zu Liverpool um Institute for Performing Arts, spéider huet hien eng Formatioun an der Konschtgeschicht a Musikologie zu Bréissel gemaach. , ,
Ufank als Adrian
Den Adriano Lopes da Silva huet seng Gesangskarriär als Adrian ugefaangen. Ënnert deem Numm huet hien 2017 déi zweet Plaz um Concours Rock the South beluecht. Am Oktober war hien zesumme mat der Band Zero Point Five den Opener vun Austinn beim Release-Concert vun deenen hirer EP Appetite an der Escher Kulturfabrik.
Am Summer 2018 dunn huet hien zwéi Präisser um Screaming Fields gewonnen: dee vun der SACEM Luxembourg fir déi bescht Kompositioun, an de Coup-de-Coeur-Präis, deen et him erlaabt huet am Rocklab vun der Rockhal säin Titel Chimney Sweeper professionel opzehuelen. , Enn November dunn ass Chimney Sweeper als Single erauskomm. De Video dovun gouf op YouTube a Facebook iwwer 27.000-mol gekuckt.
D'Joer drop huet hien dunn eng weider Single, Discontinuous, verëffentlecht. Fir déi huet hie mam Produzent Tom Gatti zesummegeschafft. Wéi och fir seng éischt Single huet de Mattia Bellacittà e Videoclip fir d'Lidd gedréint.
Neien Numm a Sick Water
Kuerz drop huet den Adrian sech an Chaild ëmbenannt an zesumme mam Rapper Maz d'Lidd Sick Water erausbruecht. Déi zwéi ware siwe Joer laang zesummen am Lycée an hate scho virdrun d'Lidd Black Wolf geschriwwen, dat si bei der Diplomiwwerreechung vun hirer Schoul gesongen haten, mee ni verëffentlecht hunn. Sick Water huet den Chaild an engem Stage mat der Musekerin Claire Parsons geschriwwen. Eng éischt Versioun gouf vum Jim Scheck produzéiert, déi final Versioun du vum Tom Gatti. An engem Interview sot den Chaild, hien hätt d'Lidd an enger Period geschriwwen, an där hie rose mat der Welt gewiescht wier, nodeems hie säi Coming Out hat an et mat senger Karriär net weidergaangen ass. , D'Lidd war en Erfolleg an ass reegelméisseg op lëtzebuergesche Radiosendere gelaf. , Elleng op der Streamingplattform Spotify gouf d'Lidd bal 300.000-mol gelauschtert.
2019 war hien den Opener fir den australesche Sänger Dean Lewis am Atelier a fir den Italieener Mahmood an der Rockhal. Och op nationale Festivallen huet den Chaild gesongen; hien ass am Mee um Food for Your Senses an am November um Sonic Visions opgetrueden. Am selwechte Mount hat hie säin éischte Concert als Solokënschtler an de Stater Rotonden. ,
No e puer anere Singelen hat de Sänger mat Playround (2019) a Radio (2020) weidere Succès.
Ocean Boy
No engem Optrëtt um Hamburger Museksfestival Dockville am Summer 2021 huet hien Ocean Boy produzéiert. An deem Popsong séngt hien dovun, wéi e probéiert sech unzepassen a sech doduerch selwer verléiert. D'russesch-kanadesch Kënschtlerin Stacie Ant huet e Video fir d'Lidd produzéiert, mat dem Chaild sengem Avatar an anere Personnage an enger digitaler, iwwerperfekter a blénkeger Ästhetik.
Am Oktober haten den Chaild an de Rapper Maz en anere gemeinsame Concert an der Kulturfabrik, mam Maale Gars als Opener.
2022 huet hie säin Image als "queere" Kënschtler weider ausgebaut. Et si weider Singelen erauskomm: For Your Lovin ass eng Elektropopnummer, déi vum Max Hochmuth produzéiert gouf a fir déi den Isaiah Wilson de Musekvideo gedréint huet, Slow Down eng méi lues Nummer. . Italo Daddy stoung op Plaz 49 vum Top 50 vun de gréissten Hits aus dem Joer 2022 vum Eldoradio. Et erzielt d'Geschicht vun "zwéi queere Jongen, déi an engem ganz traditionellen Ëmfeld opwuessen, an dem et net gär gesinn ass wann ee sech stolz weist". Donieft war den Chaild och op der Single Taking Over Me vum lëtzebuergeschen DJ Nosi ze héieren, an hien ass am Juni um Festival Siren's Call opgetrueden.
Am Dezember war den Chaild an der Kategorie "Nowuesstalent" bei der éischter Editioun vun de Lëtzebuerger Musekspräisser nominéiert, an huet de Refrain um Turnup Tun senger Single Camouflage gesongen. Et ass dat éischt Lidd, op deem den Chaild op Lëtzebuergesch séngt. ,
Éischt EP
De 15. Abrëll 2023 war de Releaseconcert an der Kulturfabrik vum Chaild senger éischter EP Urgent Care. D'Wierk gouf gutt an der Kritik opgeholl, sou krut et vun Eldoradio eng Bewäertung vun 9 op 10 mat der Beschreiwung: "'Urgent Care' ass eng ganz perséinlech EP vum lëtzebuergesche Museker, déi een als Nolauschterer ganz déif am CHAiLD seng Emotioune blécke léisst." Och aner Kriticken hunn d'Verletzlechkeet vum Sänger, a seng stëmmlech Performance positiv ervirgehuewen.
Friedrich Tietjen
Den Friedrich Tietjen, gebuer de 15. Oktober 1832 zu Garnholt a gestuerwen den 21. Juni 1895 zu Berlin war en däitscher Astronom. Hien huet zanter 1861 onënnerbrach am Observatoire Berlin geschafft. 1865 hat hien den Asteroid Semele entdeckt. Vun 1874 bis zu sengem Doud war war hien den éischten Direkter vum un den Observatoire gegrënnten Astronomesche Rechen-Institut.
Jugend an Ausbildung
Den Tietjen huet aus baierleche Verhältnesser gestaamt a sollt nom Wonsch vun den Elteren den Haff vu sengem Papp zu Garnholt iwwerhuelen. Vun 1839 bis 1847 ass hien an d'Schoul zu Hüllstede gaangen an huet dono nach eng Zäit um Haff vu sengen Eltere geschafft. Schonn deemools huet hie mathematesch Fäegkeete gewisen a groussen Interessi bei der Observatioun vum Stärenhimmel. Hie krut am Alter vun 20 Joer die d'Erlaabnes vu sengem Papp, fir an eng Schoul zu Oldenburg ze goen, fir dono kënne seng Héichschoul ze maachen. 1853 goung den Tietjen op Braunschweig op de Collegium Carolineum, fir sech do op de Studium vu Mathematik, Physik an Astronomie zu Göttingen virzebereeden.
Beruffsliewen
No sengem Studium huet et de Friedrich Tietjen op Berlin gezunn. Do huet hie laang Planéiten a Koméiten observéiert, woubäi hien 1859 als jonkt Talent entdeckt gëtt. 1863 promovéiert hien iwwer d'Methode fir d'Bestëmmung vun de Planéitelafbunnen a gouf sou Professer an Doktor vun der Astronomie. Mat där Auszeechnung gouf hien zum 1. Asissent vum kinneklechen Observatoire ernannt.
1868 gouf de Friedrich Tietjen Direkter vum Berliner Observatoire a gouf esou och Editeur vum „Astronomisches Jahrbuch“. Am selwechte Joer gouf him och eng Expeditioun no Indien iwwerdroen, fir do eng Sonnendäischtert z'observéieren.
Nowierkungen
Zum Schluss huet de Friedrich Tietjen nees zu Oldenburg geschafft, ëmmer nach op Uerder vum kinneklechen Observatoire Berlin. Hien huet ënnerer Häerz-Affektiounen, Asthma an als Folleg ënner schwéierer Otemnout gelidden. Den Tietjen ass an de Mëttelmierraum gefuer fir sech z'erhuelen, mä déi erhofft Besserung vu sengem Zoustand koum net. Den 21. Juni 1895 ass de Friedrich Tietjen gestuerwen. Hie gouf a senger Heemecht Westerstede begruewen. Direkt Nokommen hat hie keng, säi ganzt Liewen a seng Zäit hat hien der Wëssenschaft geschenkt, an dobäi vergiess eng eege Famill ze grënnen.
De Friedrich Tietjen war och am Ausland héich geschätzt. Seng Observatiounen a wëssenschaftlech Fuerschunge waren deemools e wichtege Schrëtt fir d'Bestëmmung vun astronomeschen Distanzen an der Beweegung vun den Himmelskierper am Weltall.
Bricquebec-en-Cotentin
Bricquebec-en-Cotentin ass eng franséisch nei Gemeng am Departement Manche an der Regioun Normandie.
D'Gemeng ass den 1. Januar 2016 bei der Fusioun vun de fréiere Gemenge Bricquebec, Les Perques, Quettetot, Saint-Martin-le-Hébert, Le Valdécie a Le Vrétot entstanen.
Schëld C, 3fbis
D'Schëld C,3fbis ass e Verkéiersverbuetsschëld dat ugëtt, datt et verbueden ass eran ze fuere fir motoriséierte Gefierer un déi en Unhänger oder eng Semi-remorque ugehaangen ass. D'Opschrëft vun engem Tonnage an der Silhouette vum Unhänger oder op engem Zousazschëld heescht, datt de Verbuet nëmme gëllt wann dat maximal zougeloossent Gesamtgewiicht vum Unhänger oder der Semi-remorque méi héich ass wéi dëse Wäert.
Warcq (Ardennes)
Warcq ass eng franséisch Uertschaft a Gemeng am Departement Ardennes am Grand Est.
J-2 (Rakéitendreifwierk)
J-2 ass d'Bezeechnung fir e Rakéitendreifwierk, dat bei der Moundrakéit Saturn V zum Asaz koum. Et war an der Zäit dat gréisst mat flëssegem Waasserstoff bedriwwnd Dreifwierk vun den USA, gouf awer mat der Entwécklung vum Haaptdreifwierk vum Space Shuttle iwwertraff.
Asaz vum J-2
Fënnef J-2-Dreifwierker goufen an der zweeter Stuf (S-II) vun der Saturn V benotzt. Jee een J-2-Dreifwierk koum an der drëtter Stuf (S-IVB) vun der Saturn V souwéi an der baugläicher zweeter Stuf (och S-IVB) vun der Saturn IB zum Asaz. A Studië fir geplangte Nova-Rakéite goufe verschidde Konfiguratioune virgeschloen, deenen hir Uewerstufen och vu J-2-Dreifwierker ugedriwwe gi wieren.
Een eenzegaartegt Charakteristikum vum J-2 war, datt et e puermol gezünnt konnt ginn. Sou gouf d'J-2-Dreifwierk vun der drëtter Stuf vun der Saturn V wärend dem Fluch zweemol benotzt ginn. Déi éischt Brennperiod huet zwouenghallef Minutt gedauert an hat dozou gedéngt, fir d'Raumschëff an d'Äerdëmlafbunn ze bréngen. Nodeem d'Crew déi korrekt Funktioun vum Raumschëff iwwerpréift hat an d'Dreifwierk nees zündfäeg war, gouf d'J-2-Dreifwierk nach eng Kéier fir 6 Minutte an 30 Sekonne gezünnt, fir d'Schëff op Moundkurs ze bréngen, vun der NASA TLI (Trans Lunar Injection) genannt.
Zum neien Zünde vum Dreifwierk war eng méi laang Paus néideg, fir eenzel Deeler ofkillen ze loossen a fir d'Turbopompelen eng ausreechend Mass un gasfërmegem Waasserstoff disponibel ze hunn, fir déi nees ze starten. D'Paus louch bei ongeféier 35 Minutte. Fir d'Neeszündbarkeet gouf vun der aktueller Technik vun der Zündung duerch hypergol Zündmedien ofgewäicht, eng Liichtbouzündung (änlech wéi bei enger Zündkärz) gouf agefouert.
Fir dat geplangte Nofollegemodell Nova vun der Saturn V gouf eng verbessert Versioun, dat J-2S, entwéckelt a getest. Dat J-2S liwwert ongeféier 10 % méi Schub a verbessert e bëssi de spezifeschen Impuls, koum awer ni zum Asaz.
Dat weiderentwéckelt J-2X
Dës nei Variant vum Dreifwierk sollt am Kader vum Constellation-Programm benotzt ginn, dat de Space Shuttle no senger Baussendéngschtplaz 2010 ersetze soll. D'J-2X-Dreifwierk sollt dozou a béide Versioune vun den Ares-Rakéiten als Dreifwierk fungéieren, bei der Ares I an der Uewerstuf, bei der Ares V nëmmen an der Earth Departure Stage (EDS). Den Asaz vun dräi J-2X ass an der Uewerstuf vum Space Launch System projektéiert.
Entwéckelt gëtt dat neit Dreifwierk vun Whitney Rocketdyne Inc.; de Kontrakt heizou gouf am Juli 2007 ënnerzeechent. Éischt Tester mam historeschen J-2-Dreifwierk, primär zu der Gewënnung vu Vergläichsdate, goufen am NASA Stennis Space Center an der Géigend vu St. Louis gemaach. Am November 2008 bestoung d'Dreifwierk den Critical Design Review beim Marshall Space Flight Center zu Huntsville, Alabama an ass esou fir de Fluch qualifizéiert. Beim éischten Testfluch vun der Ares I-X koum et net zum Asaz. Am Joer 2011 gouf um John C. Stennis Space Center mat Préifstandsleef vum neien Dreifwierk a vollstänneger Konfiguratioun ugefaangen.
Technesch Daten
Benotzung: Saturn IB / S-IVB, zweet Stuf – een Dreifwierk
Benotzung: Saturn V / S-II, zweet Stuf – fënnef Dreifwierker
Benotzung: Saturn V / S-IVB, drëtt Stuf – een Dreifwierk
Shirley Knight
Shirley Knight, gebuer als Shirley Enola Knight de 5. Juli 1936 zu Goessel a gestuerwen den 22. Abrëll 2020 zu San Marcos, war eng US-amerikanesch Schauspillerin.
Zu hire bedeitende Filmer zielen Sweet Bird of Youth (1962) vum Richard Brooks, Petulia (1968) vum Richard Lester, The Rain People (1969) vum Francis Ford Coppola an As Good as It Gets (1997) vum James L. Brooks.
Observatoire royal de Belgique
Den Observatoire royal de Belgique oder Koninklijke Sterrenwacht van België ass en astronomeschen Observatoire zu Uccle, an der Haaptstadregioun Bréissel.
D'Haaptaktivitéite vum Observatoire sinn:
Den Observatoire huet den IAU code 012
Geschicht
Den Observatoire gouf 1828 vum Adolphe Quetelet gegrënnt. Virum zweete Weltkrich hat den Observatoire en Teleskop mat engem 1 Meter-Spigel, baugläich mat deem vum Observatoire Hamburg. Wärend dem Krich ass d'Instrument verluer gaangen a gouf am Joer 1958 mat engem Schmidt-Teleskop mat enger Ëffnung vu 84 cm ersat.
Den Observatoire schafft ë. a. enk zesumme mam Seismologesche Laboratoire zu Walfer.
Imitation of Life (Film 1959)
Imitation of Life ass en US-amerikanesche Film vum Douglas Sirk aus dem Joer 1959 nom Roman mam selwechten Numm vun der Fannie Hurst.
Ëm wat geet et am Film?
D'Lora Merdith, eng jonk Witfra mat engem Kand begéint d'Annie Johnson, eng schwaarz Fra déi eleng mat hirem Meedche lieft. Déi zwou Fraen zéien zesummen an eng Wunneng. D'Lora verdéngt hiert Liewen ouni vill Erfolleg als Schauspillerin…
Jeunesse démocrate et libérale
D'Jonk Demokraten oder Jeunesse démocrate et libérale ass eng politesch Jugendorganisatioun. Si gëllt als d'Jugendorganisatioun vun der Demokratescher Partei an ass awer onoofhängeg. ,, ,
Geschicht
D'Jeunesse démocrate et libérale gouf den 19. September 1948 vun e puer jonke Liberalen als Groupement de la jeunesse démocratique gegrënnt.
D'JDL huet ëm déi 800 Memberen.
Presidenten
D'Presidente vun de Jonken Demokraten zënter hirer Grënnung:
Séricourt
Séricourt ass eng franséisch Gemeng am Departement Pas-de-Calais an der Regioun Hauts-de-France.
Neutron
En Neutron ass e schwéieren Elementardeelchen aus der Barioneklass, dat net gelueden ass. D'Mass vun dësem Elementardeelchen ass liicht méi grouss wéi d'Mass vum Proton. De Begrëff gouf 1932 vum englesche Physiker James Chadwick an d'Welt gesat a kënnt vum laténgeschen neuter / neutralis fir weeder dat eent nach dat anert.
Adriano Bolzoni
De Bolzoni huet als Regisseur véier Filmer gedréit an huet als Auteur un enger 70 Dréibicher matgeschafft.
La Rozière
Rozières ass eng franséisch Uertschaft an der Gemeng Saint-Côme-d'Olt am Departement Aveyron, an der Regioun Occitanie.
D'Uertschaft läit um Jakobswee, an zwar de Wee dee vu Le Puy-en-Velay fortgeet an dee Via Podiensis heescht.
Nousseviller-lès-Bitche
Nousseviller-lès-Bitche ass eng franséisch Gemeng am Museldepartement an der Regioun Grand Est.
Classic Loire-Atlantique 2015
Déi '''16. Editioun vun der Classic Loire-Atlantique''' gouf den 21. Mäerz 2015 gefuer. Se stoung um Kalenner vun der UCI Europe Tour 2015 an der Kategorie 1.1. Et war och déi zweet Kompetitioun fir Coupe de France 2015.
Buais-Les-Monts
Buais-Les-Monts ass eng franséisch nei Gemeng am Departement Manche an der Regioun Normandie.
D'Gemeng ass den 1. Januar 2016 bei der Fusioun vun de fréiere Gemenge Buais a Saint-Symphorien-des-Monts entstanen.
Schëld C, 3j
D'Schëld CC,3j ass e Verkéiersverbuetsschëld dat ugëtt, datt et verbueden ass eran ze fuere fir Chauffere vun enger Handkäerchen.
Originaltext aus dem Code de la route:
3. Interdiction d'accès à une certaine catégorie de véhicules ou d'usagers – Le signal C,3j indique que l'accès est interdit aux conducteurs de charrettes à bras .
Lëscht vun de Gemengen am Departement Var
Lëscht vun den 153 Gemengen am Departement Var
Radio Luxembourg
Radio Luxembourg war eng lëtzebuergesch kommerziell englesch-sproocheg Radiosstatioun, déi vun 1933 bis 1992 fir d'Auditeuren aus Groussbritannien an aus Irland ausgestraalt gouf. Et war bis 1948, wéi op Mëttelwell (208 m) ëmgeschalt gouf, de stäerkste Laangwelle-Sender an Europa an am gréissten Deel vun Europa disponibel. De Radiossender huet zur RTL Group gehéiert.
Den Englänner Stephen Williams dee scho virdru bei der International Broadcasting Company a Radio Publicity geschafft hat, war den éischte Moderateur vu Radio Luxembourg an och den éischten Direkter. Sonndes, wa vun der BBC méi eescht a reliéis Sendungen ausgestraalt goufen, huet ronn d'Hallschent vun den engleschen Auditeuren dann op Radio Lëtzebuerg ëmgeschalt. Well et der BBC net erlaabt war Reklammen ze senden, gouf dat vu Radio Luxembourg gemaacht, sou datt RTL ee vun den éischte „kommerzielle Radiossendere“ war. Radio Luxembourg war bis 1967 déi eenzeg kommerziell Radiosstatioun op de Britteschen Inselen.
An de Joren 1950–70 war Radio Luxembourg mat senge Musekssendunge ganz beléift, a war souguer ee vun den notabele Promoteure vun der Rock-N-Roll-Musek.
Obergailbach
Obergailbach ass eng franséisch Gemeng am Museldepartement an der Regioun Grand Est.
Sam Waterston
De Sam Waterston, gebuer als Samuel Atkinson Waterston de 15. November 1940 zu Cambridge a Massachusetts, ass en US-amerikanesche Schauspiller.
Seng Kanner James Waterston, Elisabeth Waterston a Katherine Waterston sinn och Schauspiller.
CR119
Den CR119 ass e Chemin repris an de Kantone Lëtzebuerg, Miersch a Gréiwemaacher a geet vun der Brennerei, der Kräizung mat der N11 tëscht Dummeldeng an dem Waldhaff, an nërdlecher Richtung bis op Schrondweiler.
Den CR119 ass ronn 26,0 km laang.
L'Estrade
L'Estrade ass eng franséisch Uertschaft an der Gemeng Castelnau-de-Mandailles am Departement Aveyron, an der Regioun Occitanie.
D'Uertschaft läit um Jakobswee, an zwar de Wee dee vu Le Puy-en-Velay fortgeet an dee Via Podiensis heescht.
Siracourt
Siracourt ass eng franséisch Gemeng am Departement Pas-de-Calais an der Regioun Hauts-de-France.
Bal (Theaterstéck)
Gedanzt gouf d'Stéck vun der Simone Mousset an der Elisabeth Schilling, d'Musék war vum Maurizio Spiridigliozzi an d'Kostümer vun der Mélanie Planchard.
Bal ass eng Koproduktioun vun “TROIS C-L-Centre de Création Chorégraphique Luxembourgeois”.
Receptioun
D'Stéck gouf der Ëffentlechkeet virgestallt, wéi wann et op tatsächleche Kreatioune vu reale Persounen - den zwou Sëschteren - baséiere géif. Et goufe falsch Liewensgeschichte vun de Schwëstere lancéiert: De "Ballet national folklorique du Luxembourg" wier zu Bréissel gegrënnt ginn, hätt an den 1960er an 1970er Jore grousse Succès gehat, absënns a Spuenien an an Turkmenistan. Wärend enger Tournée 1976 an Turkmenistan wieren d'Sëschtere verschwonnen ouni Spueren ze hannerloossen. D'Police hätt den Dossier duerno klasséiert.
D'Geschicht gouf och an der Press méi oder manner grouss opgeholl, besonnesch well et sech dach ëm Lëtzebuerger “Heldinnen” gehandelt huet, iwwer déi bis ewell nach net vill gewosst war. Eréischt méi spéit huet ë. a. d'Journalistin Marie-Laure Rolland de Schwindel opgedeckt a missen zouginn, datt och si an d'Fal vun der Falschmeldung gefall war déi gestallt gi war.
Am Kader vun der Uropféierung vum Stéck war eng Ausstellung am Kulturhaus organiséiert ginn, wou Fotoen an Zeitungsartikelen aus der Zäit vun de Bal-Schwësteren ze gesi waren. All déi Dokumenter ware mat Hëllef vum Kulturhaus “gefälscht” ginn.
Arrondissement Metz
Den Arrondissement Metz  ass eng franséisch administrativ Andeelung am Departement Moselle an der Regioun Grand Est.
Den Haaptuert ass Metz.
an aus Deeler vu follgende Kantonen:
KIC 11145123
De KIC 11145123 (oder Kepler 11145123) ass e Bloe Ris mat engem Duerchmiesser vun 1,5 Millioune Kilometer. De Stär läit op enger Distanz vu 5.000 Liichtjoer vun eis ewech a gehéiert zu de Verännerleche Stären.
Dee ronnste stellaren Objet
Bei engem Duerchmiesser vun 1,5 Millioune Kilometer ass d'Equatorofwäichung nëmmen 3 Kilometer. Domat ass hien dee ronnste jee entdeckte Stär. Dat léisst sech duerch déi lues Rotatioun, déi un der Uewerfläch 99 Deeg an am Kär 105 Deeg ass an duerch dat verhältnesméissegt schwaacht Magnéitfeld erklären. Et gouf och en Exoplanéit a Betruecht gezunn.
Felgen
Felgen ass de Familljennumm vun ë. a. follgende Persounen:
(10806) Mexico
Den (10806) Mexico ass en Asteroid vun der baussenzeger Haaptceinture.
Den Objet gouf den 23. Mäerz 1993 vum belschen Astronom Eric Walter Elst um Schmidt-Teleskop vum franséischen Observatoire de Calern bei Grasse entdeckt. Net konfirméiert Obsevatioune vum Asteroid hat et schonn den 23. Februar 1987 ënner der virleefeger Bezeechnung 1987 DB5 um selwechten Observatoire ginn.
Den Asteroid gehéiert zu der Hygiea-Famill. De gréisste Member vun där Grupp ass den Asteroid (10) Hygiea. D'Bunnelementer vum (10806) Mexico si bal identesch mat deene vu fënnef méi klengen Asteroiden, wann ee vun der absolutter Hellegkeet vu 14,4, 14,1, 15,4, 16,2 a 15,7 géigeniwwer 13,0 ausgeet: (78528) 2002 RO98, (86240) 1999 TU119, (191516) 2003 US112, (229872) 2009 UB30 an (231386) 2006 JU54.
Den Asteroid (10806) Mexico gouf den 9. Mee 2001 nom Land Mexiko genannt.
Lëscht vun den nationale Monumenter an der Gemeng Rammerech
An dëser Lëscht vun den nationale Monumenter an der Gemeng Rammerech sinn all national Monumenter opgezielt, déi an der lëtzebuergescher Gemeng Rammerech ze fanne sinn (Stand: ).
Wolwen
Legend: MN / PCN – Immeubles et objets classés monuments nationaux / patrimoine culturel national; PMN - Immeubles et objets proposés au classement comme monument national; ICPCN - Intention de classement patrimoine culturel national; IS – Immeubles et objets inscrits à l'inventaire supplémentaire
Schlass de Colnet d'Huart
No sengem Doud am Joer 1837, gouf den Domaine sengem Schwoer Victor Theresia George Chelaincourt verkaf, dee mat der Auguste Elisabeth Sophia d'Huart bestuet war. Déi nei Besëtzer hunn den Alexander de Colnet adoptéiert an hie krut de Privileeg „d'Huart“ u säin Numm drun ze hänken. D'Schlass gouf méi spéit u säi Fils verierft a well dee keng Nokommen hat, gouf en éischten Deel 1944 un d'Rout Kräiz vermaacht. Den zweeten Deel huet d'Rout Kräiz dunn 1948 kaaft. No enger kompletter Renovatioun ass zanterhier ënnert dem Numm Fondation de Colnet d'Huart a Kannerheem am Schlass.
Hautdesdaags sinn d'Crèche Kannervilla grad ewéi verschidde Service vum Roude Kräiz (Solidarité Internationale, Familjenhëllef) am Schlass.
Un cœur gros comme ça
Un cœur gros comme ça ass e franséische Film vum François Reichenbach aus dem Joer 1961.
Ëm wat geet et am Film?
De Film erzielt aus dem Liewe vun engem afrikanesche Boxer deen e grousse Fan vun der Michèle Morgan ass.
Susa
Susa ass besonnesch bekannt wéinst der Zäit wou et Haaptstad vum Achämenidesche Groussräich war. D'Buch Ester aus der Bibel spillt gréisstendeels zu Susa an der Zäit vum Xerxes I.. Deemools gouf och de grousse Palais vum Dareios I. gebaut, deen haut nach ëmmer ze gesinn ass. De Bau war räich mat Plättercher mat Reliefer dekoréiert.
Michel Ewen
De Michel Ewen, gebuer de 24. Mee 1902 zu Wolz a gestuerwen den 28. Mäerz 1974 am Alter vun 72 Joer, war e lëtzebuergesche Resistenzler a Politiker (LSAP).
Hie gouf bei de partielle Chamberwale vum 3. Juni 1951 fir d'éischt als Deputéierten an d'Chamber gewielt. Hie gouf bei de Chamberwale vum 30. Mee 1954, genee sou wéi bei de Chamberwale vum 1. Februar 1959 a bei de Chamberwale vum 7. Juni 1964 erëmgewielt ginn. Hien huet säi Mandat bis zum Enn vun der Legislaturperiod 1968 behal.
Hie war vun 1964 bis den August 1969 Member vum Schäfferot vun der Gemeng Dikrech a vun du bis den 31.Dezember 1969 Buergermeeschter vun der Gemeng Dikrech.
Lalinde
Lalinde ass eng franséisch Gemeng am Departement Dordogne an der Regioun Nei-Aquitaine.
René Goscinny
De René Goscinny, gebuer de 14. August 1926 zu Paräis an och do de 5. November 1977 gestuerwen, war e franséische Schrëftsteller, Humorist a Comic-Auteur, sou wéi och Dréibuchauteur, Filmregisseur a Journalist.
Hie war laang Chefredakter vun der Zäitschrëft Pilote, Mataarbechter vun der Zaitschrëft Tintin, Schëpfer vum Astérix, vum Iznogoud, vum Oumpah Pah a vum Petit Nicolas, an Auteur vun enger ganzer Rëtsch vu Lucky-Luke-Alben, sou wéi vun Dosende vun anere BDen.
Hien ass ee vun deenen am meeschte geliesene franséischen Auteuren op der Welt: D'Gesamtoplo vu sengem Wierk läit bei ongeféier 500 Millioune verkaaften Exemplairen.
Hie war och den éischten, deen d'Unerkennung vum Auteur vu Bandes-dessinées als e Beruf duerchgesat huet.
Stockard Channing
D'Stockard Channing, gebuer als Susan Antonia Williams Stockard den 13. Februar 1944 zu New York City, ass eng US-amerikanesch Schauspillerin.
Tangry
Tangry ass eng franséisch Gemeng am Departement Pas-de-Calais an der Regioun Hauts-de-France.
D'Wëldanger Muer
D'Wëldanger Muer ass eng Kriminalerzielung op Lëtzebuergesch vum lëtzebuergeschen Auteur Josy Braun, déi 2009 bei den Éditions Josy Braun erauskoum an déi den Auteur eng Novell genannt huet.
Ëm wat geet et an der Erzielung?
D'Regierung wëllt en neie Prisong fir eng honnert Schwéierverbriecher baue loossen awer keng Gemeng ass bereet, dat op hirem Territoire zouzeloossen – mat Ausnam vu Wëldang. Dat ass eng kleng Gemeng mat enger eenzeger Sektioun vu ronn dausend Leit, iergendwou dem Honn hannen. De Buergermeeschter an een Entreprener aus dem Duerf iwwerschloe sech bal, fir de Projet u Land ze zéien. Dat ass sou gutt gesot, well de Prisong soll op engem flaache Fiels, dem „Plakopp“ matzen an engem Héichmuer gebaut ginn. Do kéint kee méi fortlafen, besonnesch wa keng Zoufaartsstrooss a keng Bréck géif gebaut ginn. An deem Fall misst Versuergung an all Persounentransport mat engem Helikopter gemaach ginn. Eng Schnapsiddi!
Eng kleng Biergerinitiativ ass aus ekologesche Grënn géint dee Projet, well d'Wëldanger Muer een eenzegaartegen a wäertvolle Biotop ass.
Personnagen
D'Anne Schaler ass ëm déi véierzeg Joer al a Léierin an der Wëldanger Schoul. Si ass gescheet a wunnt zu Wëldang bei hirem Papp Pol Schaler, engem pensionéierte Schoulmeeschter. D'Biergerinitiativ „D'Fanger wech vum Wëldanger Muer“ ass der Duechter hiert Wierk.
D'Famill Baltus huet zanter Generatiounen d'Duerfwiertschaft bei der Kierch, déi elo vum Vic a senger Fra Erika bedriwwe gëtt. Hire Jong Célestin, genannt Zëll ass Entreprener. D'Baltusse sinn zanter dem grousse Sträit, deen dee Grousspapp Usch mam Jos Schaler 1947 hat, net gutt op d'Schallesch Famill ze schwätzen an ëmgedréit och.
De Buergermeeschter Jeff Brauer geet mam Zëll op d'Juegd. Et gesäit net nëmme sou aus, wéi wann deen de Jeff an der Täsch hätt.
De Journalist Mike Molter, dee seng Artikele mat „Mimo“ ënnerschreift, suergt fir déi néideg Opreegung an der Press.
Soss
D'Wëldanger Muer ass keng Detektivgeschicht mä éischter ee politeschen Thriller.
An der Affär vum Wëldanger Muer geet Een ze wäit, wat dann och fir déi zwou Parteie schwéier Konsequenzen huet an eng Entscheedung iwwer de Projet "Prisong" mat sech bréngt. Als Bonus souzesoen, gëtt och nach definitiv gekläert, wat kuerz nom Krich mat de Baltussen an de Schaleschen hire Bope passéiert ass.
Buhl (Haut-Rhin)
Buhl ass eng franséisch Gemeng am Departement Haut-Rhin an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Geographie
Duerch d'Uerschaft lafen de Murbach an d'Lauch, en Niewefloss vun der Ill.
Automotrice
Eng Automotrice, ass e feste Verbond vun Zuchmaterial deen eegestänneg fuere kann. Am normalen Trafic gi se net ausenaner geholl, a sinn an der Reegel reversibel, kënnen also a béid Richtunge fueren, ouni musse gedréint ze ginn.
Et gëtt 2 Zorte vun Automotricen, woubéi déi eng aus Voiturë bestinn déi allkéiers hiren eegenen Undriff hunn, an déi aner aus engem oder zwéi motoriséierten Deeler mat dertëscht rengem Lafmaterial.
Bannent enger Serie kënnen déi eenzel Elementer ausgetosch ginn.
D'Definitioun vun der Automotrice ass zu Lëtzebuerg déi selwecht wéi am däitschsproochege Raum ("Triebwagen"). Den Autorail ("Schienenbus") ass am Lëtzebuergeschen eng Unitéit déi aus engem eenzegen Deel besteet, zum Beispill d'CFL 2100, oder mat Remorquen ekipéiert ware wéi z. B. den Uerdinger.
An der Belsch an a Frankräich ass eng Automotrice obligatoresch en elektresch gedriwwenen Zuchverbond. Der lëtzebuergescher Definitioun no, kann eng Automotrice souwuel elektresch wéi och mat Diesel bedriwwe sinn.
D'CFL hunn Automotricë vun den Typpen 2000, 2200 a 628.4.
Och déi belsch, franséisch an däitsch Eisebunne setzen Automotricen zu Lëtzebuerg an.
Rimling
Rimling ass eng franséisch Gemeng am Museldepartement an der Regioun Grand Est.
Kepler-20
De Kepler-20 ass e Stär deen op enger Distanz vun 950 Liichtjoer vun eiser Äerd ewech am Stärebild Lyra läit. De Stär huet e Planéitesystem, dat aus fënnef bekannten Exoplanéite besteet. Well seng visuell Magnitude ze schwaach ass, kann de Stär net mat bloussem A gesi ginn. D'Observatioun erfuedert en Teleskop mat enger Apertur vun op d'mannst 15 cm (6 Zoll) oder méi. De Kepler-20 ass eppes méi kleng wéi eis Sonn an huet 94 % vum Sonneradius an ongeféier 91 % vun der Sonnemass. Déi effektiv Temperatur vun der Photosphär vum Stär ass 5.466 Kelvin an ass eppes méi kill wéi d'Sonn, wat hir dat charakteristescht gielt Gléie vun engem gielen Zwergstär mat der Spektralklass G8 gëtt. D'Heefegkeet vun aneren Elementer wéi Waasserstoff oder Helium, vun Astronomen als Metallizitéit bezeechent, ass ongeféier d'selwecht grouss wéi bei der Sonn. Héchstwahrscheinlech ass de Stär Kepler-20 méi al wéi eis Sonn.
Planéitesystem
Den 20. Dezember 2011 huet d'Wëssenschaftlerteam vum Kepler-Weltraumteleskop d'Entdeckung vun engem System mat fënnef Planéite bekannt ginn. De System besteet aus dräi Gasplanéiten an de béiden äerdgrousse Planéiten Kepler-20e (den éischte bekannte Exoplanéit ëm en Haaptreiestär an de Kepler-20f, dee méi kleng wéi d'Äerd ass.
Obwuel d'Planéiten d'Gréisst vun der Aerd hunn, si si op kee Fall als äerdänlech ze bezeechnen, well si hire Stär op méi enger kuerzer Distanz wéi d'Äerd ëmkreesen a sech wäit iwwer déi habitabel Zon befannen, woubäi d'Temperaturen op hirer Uewerfläch op 760 °C geschat gëtt, respektiv 427 °C erreechen. Déi dräi aner Planéite Kepler-20b, Kepler-20c, a Kepler-20d sinn op ongeféier vun der Gréisst wéi de Neptun a kreesen och op enke Ëmlafbunnen ëm den Zentralstär.
D'Masse vum Kepler-20e a vum Kepler-20f si geschat. Hir Massebestëmmung ass onsécher, well se ze kleng sinn fir se mat aktueller Technologie duerch d'Radialvitessmethod z'entdecken.
All d'Planéite stinn a Bunnresonanzen. Vu bannen no bausse sinn dat 3:2, 4:2, 2:1 an 4:1.
Koubierg
Koubierg (op topographesche Kaarten och: Kéibierg) ass e Lieu-dit an der Gemeng Kielen.
E läit laanscht d'Nationalstrooss 12, tëscht dem Katrewang an Dondel.
Gérard Oury
De Gérard Oury, gebuer als Max-Gérard Houry Tannenbaum, den 29. Abrëll 1919 zu Paräis a gestuerwen den 20. Juli 2006 zu Saint-Tropez war e franséische Filmregisseur, Schauspiller an Dréibuchauteur. Seng bekanntst Filmer als Regisseur sinn Le corniaud, La grande vadrouille, La folie des grandeurs a Rabbi Jacob, alle véier mam Louis de Funès an der Haaptroll.
Vun 1960 bis zu sengem Doud war hie mat der Schauspillerin Michèle Morgan liéiert.
Anggun
D'Anggun Cipta Sasmi, gebuer den 29. Abrëll 1974 zu Jakarta, ass eng franséisch-indoneesesch Popsängerin.
Philippe Gaumont
De Philippe Gaumont, gebuer den 22. Februar 1973 zu Amiens a gestuerwen de 17. Mee 2013 zu Arras, war e franséische Vëlossportler.
Anggun
2012 huet si Frankräich mam Lidd "Echo (You and I)" beim Eurovision Song Contest zu Baku vertrueden. Si koum op déi 22. Plaz mat 21 Punkten.
TGV 2N2
Den TGV 2N2 (och TGV Euroduplex), ass déi drëtt a bis elo lescht Generatioun vun de franséischen Héichvitesszich TGV Duplex.
Éischt Bestellung
Déi éischt 55 Ramme goufen 2007 als 7. Bauserie vun den TGV Duplex bei Alstom bestallt. D'Bestellung huet sech an zwee Deeler gegliddert:
Zweet Bestellung
Am Abrëll 2012 goufe 40 weider Ramen als 8. Bauserie vun den TGV Duplex bestallt.
Allez France !
Allez France! ass e franséische Film vum franséische Filmregisseur Robert Dhéry aus dem Joer 1964.
Ëm wat geet et am Film?
Franséisch Supporter fueren op London fir de Rugbymatch England-Frankräich kucken ze goen. Duerch en ongléckleche Stouss vum Ielebou vun engem englesche Supporter verléiert den Henri Martineau zwéi viischt Zänn. Den Henri kritt bei engem engleschen Zänndokter Hëllef, däerf duerno awer e puer Stonnen de Mond net opmaachen. An der Salle d'Attente vum Zänndokter hänken de Mantel an den Helm vun engem englesche Polizist. Den Henri probéiert déi un an doduerch geréit hien an Däiwels Kichen...
Henri Metz
Den Henri Metz, gebuer de 7. Mäerz 1932 zu Esch-Uelzecht, ass e lëtzebuergeschen Neurolog an Neuropediater.
Vun 1979 bis 2009 war hie President vun der Société des sciences médicales du grand-duché de Luxembourg, der Section des sciences médicales vum Institut grand-ducal.
Den Henri Metz war vum 15. Abrëll 1980 bis den 1. Januar 2000 Member vum Staatsrot.
Kleng-Amerika
Kleng-Amerika ass e Lieu-dit an der Gemeng Kielen. E läit un der Strooss, déi vun der bei Dondel op Meespelt féiert an et steet nëmmen een Haus do.
D'Dondeler Baach leeft do laanscht a Richtung Dondel.
Schëld C, 3k
D'Schëld C,3k ass e Verkéiersverbuetsschëld dat ugëtt, datt et verbueden ass eran ze fuere fir Chauffere vun Trakteren a motoriséierte Maschinnen.
Originaltext aus dem Code de la route:
3. Interdiction d'accès à une certaine catégorie de véhicules ou d'usagers – Le signal C,3k indique que l'accès est interdit aux conducteurs de tracteurs et de machines automotrices .
Biller
<gallery mode="packed" heights="160"> Luxembourg road signs C,4a and C,3k.jpg Luxembourg road sign C,3k.jpg
IC 4665
Den IC 4665 ass en Oppene Stärekoup vum Typ III2p am Stärebild Ophiuchus op der Ekliptik. Den IC 4665 huet eng visuell Magnitude vu +4,20 mag an en Duerchmiesser vun 41'. Seng Distanz zum Sonnesystem ass ongeféier 1400 Liichtjoer, säin Alter gëtt op 40 Millioune Joer geschat.
Den Objet gouf am Joer 1745 vum Philippe de Chéseaux entdeckt.
Teneur (Pas-de-Calais)
Teneur ass eng franséisch Gemeng am Departement Pas-de-Calais an der Regioun Hauts-de-France.
Libratioun
Bal all gréissere Mound aus dem Sonnesystem ass an enger gebonnener Rotatioun ëm säin Zentralplanéit, dat heescht, si dréien sech wärend engem Ëmlaf ëm de Planéit och eemol ëm déi eegen Achs. Dofir dréien déi Mounden am Prinzip hirem Planéit ëmmer déi selwecht Säit zou. Well d'Mounden awer net op exakte Kreesbunne mat konstanter Wénkelvitess ëm hire Planéit kreesen, wärend d'Eegerotatioun eng konstant Wénkelvitess opweist, a well en Observateur op dem Planéit net exakt op der Verbindungslinn vun de Massenzentre si muss, gesäit den Observateur am Laf vun engem "Mount" net ëmmer exakt déi selwecht Säit vum Mound. Duerch déi verschidden Effeter, déi zu dëser Taumelbeweegung féieren, si vun der Äerduewerfläch am Laf vun der Zäit am Ganzen 59 Prozent vun der Mounduewerfläch ze gesinn.
Beschreiwung
Et ënnerscheet ee follgend Aarte vu Libratioun, hei um Beispill vum Äerdmound:
Berechnung
Déi optesch Libratioun léisst sech bei kuerzer Distanz aus den himmelsmechaneschen Eegenschafte vum Äerd-Sonn-Mound-System berechnen. Vernoléissegt ee bei enger éischter Approximatioun den Afloss vun der Sonn, sou kritt een aus der Léisung vum Zweekierperproblem Äerd-Mound follgend Wäerter: Déi grouss Stéierunge vum Äerd-Mound-System haaptsächlech duerch d'Sonn bewierken zousätzlech Ofwäichungen, där hir wichtegst déi follgend sinn:
Jean-Jacques Sempé
De Jean-Jacques Sempé, meeschtens einfach Sempé genannt, gebuer de 17. August 1932 zu Bordeaux, a gestuerwen den 11. August 2022, war e franséischen Zeechner, Cartoonist an Illustrateur.
Hien ass absënns bekannt fir seng Illustratioune vum Petit Nicolas, woufir de René Goscinny d'Geschichte geschriwwen huet.
Zënter den 1950er Jore huet hien humoristesch Zeechnungen a verschiddenen Zeitungen an Zäitschrëften, wéi Le Moustique, Sud Ouest, Ici Paris, France Dimanche, Paris Match, Pilote, Punch, Esquire, L'Express, Le Figaro, Le Nouvel ObservateurTélérama an The New Yorker (woufir en eng honnert Titelbiller gemoolt huet), publizéiert.
2014 huet hie 4 Sëlwermënzen designt iwwer d'Wäerter vun der Republik: Fräiheet, Gläichheet a Bridderlechkeet, bei déi als Véiert de Fridde kënnt. De Sempé huet d'Serie dem Theema "Ausfluch mam Vëlo" ënnerstallt, well de Vëlo fir hien den Inbegrëff vun der Fräiheet ass.
Le Petit Nicolas
Text: René Goscinny
Grands albums Denoël
Déi meescht Albume gëtt et och als Täschebuch an der Collection Folio.
PSO J318.5-22
De PSO J318.5-22 ass en Exoplanéit, dee kee Stär ëmkreest an doduerch e sougenannte kosmesche Vagabund ass. Seng Mass ass ronn sechsmol méi grouss wéi déi vum Planéit Jupiter. De Planéit gehéiert zu der Beta-Pictoris-Beweegungsgrupp an ass ronn 80 Liichtjoer vun der Äerd ewech. Den Alter vum Gasris gëtt op 12 Millioune Joer geschat. Well seng Mooswäerter net vun engem alles dominéierenden Zentralstär behënnert ginn, hoffen d'Wëssenschaftler ganz nei Erkenntnesser iwwer d'Genesis an d'Entwécklung vu jupiterähnleche Planéiten am Allgemeng an iwwer planetar Vagabunden am Speziellen.
La Francheville
La Francheville ass eng franséisch Uertschaft a Gemeng am Departement Ardennes am Grand Est
PSO J318.5-22
Kuckt och
Bekannt oder méiglech kosmesch Vagabunden:
Chittagong
Chittagong (op Chittagonesch a Bengali: চট্টগ্রাম, Chôţţogram) ass den Haapthafen an déi zweetgréisst Stad am Bangladesch. Si läit um Karnaphuli-Floss a beim Golf vu Bengalen an huet iwwer fënnef Milliounen Awunner.
Zanter dem 9. Joerhonnert ass Chittagong eng Handelsplaz déi sech duerch eng räich Geschicht mat islameschen, hindu a buddhisteschen Aflëss auszeechent. Déi modern Stad gouf wärend der brittescher Kolonialzäit als Handelsplattform fir ënner anerem Téi a Pëtrol ausgebaut. Gläichzäiteg huet Chittagong eng zentral Roll an der Resistenz géint déi brittesch Kolonialmuecht gespillt. Och am zweete Weltkrich war d'Stad eng wichteg Militärbasis a Verfleegungsplaz fir déi Alliéiert wärend dem Burmafeldzug géint Japan. No der Deelung vun Indien 1947 ass Chittagong en Deel vun Ost-Pakistan ginn. 1971 huet sech Ost-Pakistan géint dem West-Pakistan säi Refus rebelléiert, d'Resultater vun den demokratesche Walen unz'erkennen, an d'Onofhängegkeet vun Ost-Pakistan (Bangladesch) gouf am selwechte Joer zu Chittagong erkläert. Als Konsequenz war d'Stad wéi de Rescht vum Land wärend dem Befreiungskrich Zeie vun enger Séiblockad a vu schlëmme Massaker duerch d'pakistanesch Arméi.
Haut ass Chittagong eng vun de Stied op der Welt déi am séierste wuessen an huet sech als wichtege Wirtschafts- an Industriezentrum an der Regioun entwéckelt. Well d'Stad dobäi ass, riseg Infrastrukturprojeten ëmzesetzen, dorënner e Séihafen, hunn d'Nopeschlänner Indien a China Chittagong als regional Transitplattform am A. Den Hafe gëtt als entscheedend fir d'wirtschaftlech Entwécklung vum bannenzegen Asien ugesinn, dorënner Nordostindien, Bhutan, Nepal an Deeler vu Südchina.
Alessandra Panaro
D'Alessandra Panaro, gebuer de 14. Dezember 1939 zu Roum a gestuerwen den 1. Mee 2019 zu Genf, war eng italieenesch Schauspillerin.
Joanne Goebbels
D'Joanne Goebbels gebuer ëm 1980, ass eng lëtzebuergesch Literaturwëssenschaftlerin a Professesch.
Studium
No hirer Première am Stater Kolléisch 1998 huet d'Joanne Goebbels vun 1999 bis 2004 op der Sorbonne studéiert an eng Maîtrise a Literaturwëssenschaft an en Diplôme d'études approfondies en littérature comparée – spécialisation littérature francophone gemaach.
Berufflech Karriär
Si ass Franséischprofessesch an zanter 2018 Sousdirektesch am Stater Kolléisch.
D'Joanne Goebbels ass Vizepresidentin vun der LSAP-Sektioun vun der Stad Lëtzebuerg (Stand 2020).
Si ass d'Duechter vum Robert Goebbels.
Henri Joseph Perrotin
Den Henri Joseph Anastase Perrotin, gebuer den 19. Dezember 1845 a gestuerwen den 29. Februar 1904 war e franséischen Astronom.
De Perrotin war vun 1884 bis zu sengem Doud Direkter vum Observatoire vun Nice. Hien hat besonnesch Observatioune vum Planéit Mars gemaach, hat d'Rotatiounsperiod vun der Venus bestëmmt an hat d'Bunnstéierunge vum Asteroid Vesta berechent. Zu sengen Éiere gouf den Asteroid (1515) Perrotin no him genannt.
Doriwwer eraus hat hie sechs Asteroiden entdeckt:
Ernst Schröder (Schauspiller)
Den Ernst Schröder, gebuer de 27. Januar 1915 zu Eickel, Westfalen a gestuerwen de 26. Juli 1994 zu Berlin, war en däitsche Schauspiller.
Hie war de Papp vun der Schauspillerin Christiane Schroeder.
Tour de Vendée 2016
De '''45. Tour de Vendée''' gouf den 2. Oktober 2016 gefuer. Et war déi siechzéngt Kompetitioun vun der Coupe de France 2016 a se stoung um Kalenner vun der UCI Europe Tour 2016 an der Kategorie 1.1. Se gouf vum Nacer Bouhanni aus der Ekipp Cofidis gewonnen.
Gramat
Gramat ass eng franséisch Uertschaft a Gemeng am Departement Lot, an der Regioun Occitanie.
Gramat läit um Jakobswee, an zwar de Wee dee vu Le Puy-en-Velay fortgeet, an dee Via Podiensis heescht.
Vidiadhar Surajprasad Naipaul
De V. S. Naipaul, gebuer de 17. August 1932 als Vidiadhar Surajprasad Naipaul zu Chaguanas, Trinidad an Tobago, a gestuerwen den 11. August 2018 zu London, war e brittesche Schrëftsteller.
Niewent senge Romaner ass den Naipaul bekannt fir seng Reesbicher, mat Beschreiwunge vu Géigenden a Kulturen uechter d'Welt.
1971 krut hien de Booker Prize fir säi Roman In a Free land an 2001 den Nobelpräis fir Literatur fir säi Gesamtwierk. Hien huet zanter 1950 an England gewunnt.
Georges Gudenburg
De Georges Gudenburg, gebuer 1964 zu Buerglënster, ass e lëtzebuergeschen Affekot an DP-Politiker.
Biographe
De Georges Gudenburg ass zu Diddeleng an zu Iechternach opgewuess, wou hien am Lycée classique d'Echternach am Internat war. Duerno huet hien op der Universitéit Stroossbuerg Droit mam Schwéierpunkt op Handels- a Firmerecht studéiert.
An den uechtzeger Joren ass de Georges Gudenburg Member vun der JDL ginn, fir déi hien och Tresorier war. Hie war President vun den Etudiants libéraux.
Vun 2001 bis 2005 war hie Member am Gemengerot vu Jonglënster. Vun 2004 bis 2006 war hie Vizepresident vun der DP a vun 2006 bis 2010 war hien hire Generalsekretär.
Hie war 5 Joer fräie Mataarbechter vum Luxemburger Wort, wou hien d'Rubik Die Woche an den Märkten geschriwwen huet.
2005 huet hien d'Buch Aménagement communal et développement urbain verëffentlecht.
Hien ass bestuet, huet dräi Kanner a wunnt zu Buerglënster.
Via Francigena
Haut versteet een ënner der Via Francigena e Wäitwanderwee vu Canterbury op Roum, deen am Joer 2004 vum Institut européen des itinéraires culturels als Europäesch Kulturstrooss unerkannt gouf. Den internationale Vëloswee EuroVëlo 5 gëtt och nach Via Romea Francigena genannt.
Kräizwee (Keespelt)
De Kräizwee zu Keespelt ass e Lieu-dit an der Gemeng Kielen.
Via Francigena
A sengem Buch mam Titel Der Freudenweg beschreift de lëtzebuergeschen Auteur Michel Hubert seng Wanderung iwwer d'Via Francigena, vu Lëtzebuerg iwwer Assisi bis op Roum.
Ministère de l'environnement, du climat et du développement durable
De  Ministère fir Ëmwelt, Klima an nohalteg Entwécklung, dacks just Ëmweltministère genannt, offiziell Ministère de l'environnement, du climat et du développement durable ass e Ministère zu Lëtzebuerg. E këmmert sech drëm, fir den Ëmweltprogramm vun der Regierung ëmzesetzen, d'Aarbechten am Beräich vun der nohalteger Entwécklung ze koordinéieren an déi adequat Mesure fir de Schutz vun der Natur an dem Klima ze huelen.
Allgemenges
D'Zoustännegkeet vum Ministère begräift absënns d'Politik vun der nohalteger Entwécklung, de Klimaschutz an d'energetesch Effizienz, den Naturschutz an de Schutz vum environnement humain (Loft a Kaméidi, Offäll a Ressourcen, cheemesch Substanzen).
Kompetenz vum Ministère
D'Servicer a Verwaltungen déi ënnert d'Kompetenz vum Ëmweltministère falen, sinn am Arrêté grand-ducal vum 28. Mee 2019 festgehalen. Dozou gehéieren ë. a.:
AB-Doradus-Beweegungskoup
Den AB-Doradus-Beweegungskoup huet ongeféier drësseg jonk Stären, déi sech a Bezuch op hire geschaten Alter vu 50 bis 119 Millioune Joer, hir Metallizitéit, an hir kollektiv Eegebeweegung gläichen.
Den AB-Doradus-Beweegungskoup ass ongeféier 20 Parsec vun eis ewech an domat de sonnennächste Beweegungskoup. Mat néng Stären am Ëmkrees vun zéng Parsec, also eppes méi wéi 30 Liichtjoer, bilt d'Stäresystem AB Doradus d'Kärregioun vum Beweegungskoup.
Seng méi kleng Komponente si gréisstendeels spéit K-Stären. Vill vun hinne kéinte sech nach weider ophëtzen oder sinn nach vu Stëbs ëmginn. Fir deen eppes méi alen HD 40307, deen aacht Liichtjoer vum AB Doradus ewechläit, goufe scho sechs Exoplanéiten nogewisen.
Dëst System ass awer keen Deel vun der Beweegungsgrupp.
Duerch säi jonken Alter a seng kleng Distanz eegent sech den AB-Doradus-Beweegungskoup nieft de Regiounen ëm den TW Hydrae an de β Pictoris ideal fir d'Sich no extrasolare Planéiten a fir d'Fuerschung vun der Genesis vu Planéitesystemer an hirer Entwécklung ëm jonk Stären. Mat den neisten Techniken däerft et méiglech sinn, eventuell Komponente bildlech festzuhalen.
Emmelie de Forest
D'Emmelie Charlotte-Victoria de Forest, gebuer den 28. Februar 1993 zu Randers, besser bekannt als Emmelie de Forest, ass eng dänesch Popsängerin.
Le puits aux trois vérités
Le puits aux trois vérités ass e franséisch-italieenesche Film vum François Villiers aus dem Joer 1961 no engem Roman vum Jean-Jacques Gautier.
Emmelie de Forest
Musikalesch Ufänk
D'Emmelie de Forest huet scho mat 9 Joer ugefaangen als Sängerin. Mat 14 Joer ass se mat dem schottesche Museker Fraser Neill wärend 4 Joer op Tournee gaangen. 2011 ass se vu Mariager an Nord-Jütland op Kopenhagen geplënnert fir do um Complete Vocal Institute weider Sangen ze studéieren.
Le puits aux trois vérités
Ëm wat geet et am Film?
Dem Laurent Lénaud (Jean-Claude Brialy) hat en décke Sträit mat senger Fra Danièle (Catherine Spaak). Kuerz drop läit d'Danièle dout doheem an hirer Wunneng…
Emmelie de Forest
Eurovision Song Contest
De 26. Januar 2013 huet se mat hirem Lidd Only Teardrops déi dänesch Virentscheedung zum Eurovision Song Contest 2013 gewonnen an huet domat hiert Land zu Malmö a Schweden vertrueden. Den 1. Februar 2013 ass d'Lidd an den däneschen Charts direkt op d'Plaz 2 komm.
Nodeem se bei der Halleffinall vum 14. Mee d'Qualifikatioun fir d'Finall gewonnen huet, ass se bei der Finall vum Eurovision Song Contest den 18. Mee 2013 op déi 1. Plaz komm.
Simmer Farm
D'Simmer Farm war eng Ziichterei fir Heel- a Gewierzkraider beim Lieu-dit Simmerfarm am Äischdall.
Geschicht
Wéi 1932 d'Schmelz zu Stengefort hir Dieren zougemaach huet, war dat absënns fir d'Aarbechter eng batter Decisioun, well si all hir Aarbecht verluer hunn. Fofzeg vun hinnen hunn awer op der Simmer Farm eng nei Beschäftegung an enger staatlecher Statioun fir den Ubau an de Gebrauch un Heel- a Gewierzkraider fonnt.